“Dit dui daarop dat die buigsaamheid en toerisme-uitnemendheid wat die beoordelaars teëgekom het, nie beperk is tot ’n spesifieke streek of tipe toerismeverskaffer nie. Ons meen dit is baie positief vir die toekoms van die land se wyn- en kostoerismebedryf.”
Gegewe die inperkingsmaatreëls vanjaar was dit nie moontlik om die kategorie vir diensuitnemendheid te beoordeel nie. Beoordelaars was uiteraard nie in staat om mededingende instellings te besoek nie, en hulle kon ook nie diensvlakke beoordeel nie. Dis ’n tydelike situasie en die kategorie sal weer in ere herstel word wanneer toestande in die bedryf normaliseer.